سلووینیا قومی فٹ بال ٹیم

سلووینیا کی قومی فٹ بال ٹیم، مردوں کے بین الاقوامی فٹ بال میں سلووینیا کی نمائندگی کرتی ہے اور سلووینیا کی فٹ بال ایسوسی ایشن کے زیر کنٹرول ہے، جو سلووینیا میں فٹ بال کی گورننگ باڈی ہے۔ یہ فیفا کے عالمی دائرہ اختیار کے تحت ہے اور یورپ میں یوئیفا کے زیر انتظام ہے۔ سلووینیا کی ٹیم تین بڑے ٹورنامنٹس جس میں فیفا ورلڈ کپ، یو ای ایف اے نیشنز لیگ اور یو ای ایف اے یورپی چیمپئن شپ کھیلتی ہے۔ سلووینیا نے اپنا پہلا باضابطہ میچ 1992ء میں یوگوسلاویہ سے آزادی کے ایک سال بعدکھیلا۔ سلووینیا کے زیادہ تر ہوم میچز لیوبلیانا کے اسٹوزائس اسٹیڈیم میں کھیلے جاتے ہیں۔ سلووینیا چار بار کسی بڑے ٹورنامنٹ کے لیے کوالیفائی کر چکا ہے، جن میں دو بار فیفا ورلڈ کپ اور دو بار یوئیفا یورپی چیمپئن شپ کے لیے، لیکن یہ ٹیم ٹورنامنٹ کے گروپ مرحلے سے آگے نہیں بڑھ سکی۔ 2010ء کے فیفا ورلڈ کپ میں، سلووینیا نے الجزائر کو 1-0 سے شکست دے کر اپنی پہلی فتح حاصل کی۔ اس ٹیم نے 2004ء میں 2006ء کے فیفا ورلڈ کپ کی فاتح اٹلی کو 1-0 سے ہرانا، جو 2006ء کے ورلڈ کپ کی مہم میں اٹلی کی واحد شکست تھی۔ ان کی سب سے بڑی شکست 2002ء میں فرانس سے 5-0 کی شکست کے ساتھ ہوئی، جب کہ ان کی سب سے زیادہ اسکور کرنے والی فتح 1999ء میں عمان کے خلاف 7-0 کی جیت تھی۔

 حوالہ جات 

 بیرونی روابط 
 فٹ بال ایسوسی ایشن آف سلووینیا کی آفیشل ویب گاہ 
 فیفا ٹیم پروفائل
 UEFA ٹیم پروفائل


زمرہ:سلووینیا میں فٹ بال
زمرہ:یورپی قومی ایسوسی ایشن فٹ بال ٹیمیں

زمرہ:سلووینیا قومی فٹ بال ٹیم